וילי גראף

וילהלם גראף (בגרמנית: Wilhelm „Willi“ Graf; 2 בינואר 1918 – 12 באוקטובר 1943) היה חבר בקבוצת ההתנגדות, הוורד הלבן (Weiße Rose) בגרמניה הנאצית, שהוצא להורג. חסידי הכנסייה הקתולית בגרמניה מתייחסים לגראף כאל קדוש מעונה.

== ראשית חיים ==
וילי גראף נולד בקוכנהיים ליד אויסקירכן. בשנת 1922 עברה משפחתו לזארבריקן, שם ניהל אביו מרכז סיטונאי למכירת יין וניהל את יוהנישוף, אולם האירועים השני בגודלו בעיר.<ref name="So lebte Willi Graf im Saarland">Saarbrücker Zeitung (1. January 2018), [https://www.saarbruecker-zeitung.de/politik/themen/so-lebte-willi-graf-im-saarland_aid-6999692 So lebte Willi Graf im Saarland]</ref> גראף למד בבית הספר "גימנסיה לודוויגס". לא עבר זמן רב לפני שהצטרף, בגיל אחת עשרה, ל"בונד נוידויטשלנד", תנועת נוער קתולית לנערים, שפעילותה נאסרה לאחר עליית הנאצים לשלטון בשנת 1933. בשנת 1934 הצטרף גראף ל-Grauer Orden ("המסדר האפור"), תנועה קתולית נוספת שנודעה ברטוריקה האנטי-נאצית שלה. פעילותה נאסרה גם כן.<ref>Schäfers 2013, p.295</ref><ref name="Willi Graf">[http://www.bpb.de/geschichte/nationalsozialismus/weisse-rose/60993/willi-graf Willi Graf] Bundeszentrale für politische Bildung</ref>

גראף סירב להצטרף לתנועת הנוער ההיטלראי למרות חובת ההצטרפות שהוטלה על בני הנוער.<ref name="Willi Graf"/><ref name="Stambolis2013"></ref> בעוד שחברים עתידיים אחרים בתנועת הורד הלבן חיבקו את הנוער ההיטלראי בתחילה, גראף מעולם לא עשה זאת. יתרה מכך, בספר הכתובות שלו הוא מחק את שמות החברים שהצטרפו לנוער ההיטלראי.

== מעצר ==
לאחר שסיים את לימודיו בתיכון, בשנת 1937 וסיים את הרייכסארבייטסדינסט (שנת שירות), החל את לימודי הרפואה שלו באוניברסיטת בון.<ref name="Huch1997"></ref> בשנת 1938 הוא נעצר יחד עם חברים אחרים "במסדר האפור" והואשם על ידי בית משפט במנהיים בפעילות בלתי חוקית של תנועות הנוער.<ref>Schäfers 2013, pp.295-296</ref> האישומים בוטלו מאוחר יותר במסגרת חנינה כללית שהוכרזה לרגל חגיגות האנשלוס.<ref name="Willi Graf"/><ref>Schäfers 2013, p.299</ref> המעצר נמשך שלושה שבועות. תקופת שהותו בכלא לא החלישה את החלטתו להשתתף בפעילות או בארגונים אנטי-נאצים.

== צבא גרמני ==
בתחילת 1940 גראף גויס לצבא גרמניה הנאצית. בין 1940 ל-1942 השתתף גראף בפריסות מלחמה שונות באירופה ככוח עזר רפואי.<ref name="gdw-berlin.de">[https://www.gdw-berlin.de/vertiefung/biografien/personenverzeichnis/biografie/view-bio/willi-graf/?no_cache=1 Willi Graf], Gedenkstätte Deutscher Widerstand</ref> במהלך המלחמה הוא חווה את עומק הזוועות ובין היתר היה עד למראות בגטו ורשה בפולין והיחס הקשה לאזרחים רוסים. הוא נחרד מהסבל שהיה עד לו.

== הורד הלבן ==

קבר וילי גראף בבית העלמין סנט יוהאן ב[[זארבריקן]]
בשנת 1942, כחבר באגודת הסטודנטים לרפואה באוניברסיטת לודוויג מקסימיליאן במינכן, הוא בא במגע עם ארגון ההתנגדות האנטי-נאצי, הוורד הלבן. הוא הפך לחבר פעיל בקבוצת התנגדות זו, שבמרכזה עמדו הנס וסופי שול. תפקידו העיקרי של גראף בתנועה היה לגייס חברים בערים אחרות ברחבי גרמניה. הוא השתתף גם במסעות בהם צוירו גרפיטי נגד הנאצים וכתובות נגד שלטונו של היטלר.<ref name="gdw-berlin.de"/>

ב־18 בפברואר 1943 נתפס וילי גראף יחד עם אחותו אנליזה במינכן.<ref>Huch 1997, p. 197</ref> ב־19 באפריל 1943 הוא נידון למוות בבית הדין העממי של גרמניה הנאצית בגין בגידה, פגיעה במאמץ המלחמתי, וקידום מטרות האויב. הוא הוצא להורג בגיליוטינה ב־12 באוקטובר 1943 בכלא סטאדהיים במינכן, לאחר חצי שנה של בידוד.<ref name="gdw-berlin.de"/> במהלך תקופת 6 חודשים זו ניסה הגסטפו להוציא מידע מגראף על חברי הורד הלבן ותנועות אנטי-נאציות אחרות. גראף לא הסגיר את חבריו, ולקח על עצמו את האשמה בפעילות הוורד הלבן על מנת להגן על חבריו לתנועה שטרם נעצרו.<ref name="Willi Graf"/><ref name="Goergen2009"></ref>

== הנצחה ==
לוח זיכרון לזכר גראף, מנדלשטראסה, [[מינכן]]
לאחר המלחמה הועברו שרידיו לבית העלמין סנט יוהאן בזארבריקן.<ref name="Deutschlandfunk"></ref> שבעה בתי ספר בגרמניה נקראו על שמו, ביניהם "גימנסיה וילי-גראף" במינכן, זארבריקן-סנט. יוהאן ומעון סטודנטים במינכן. בשנת 2003 הוענק לוילי גראף מעמד של אזרח כבוד של העיר זאבריקן לאחר מותו.<ref name="So lebte Willi Graf im Saarland"/>

הכנסייה הקתולית בגרמניה כללה את גרף ברשימת המרטירים של המאה ה-20.<ref>Helmut Moll (ed.), im Auftrag der Deutschen Bischofskonferenz (2015): Zeugen für Christus. Das deutsche Martyrologium des 20. Jahrhunderts. 6th edition, Paderborn: Ferdinand Schöningh. pp. 486-488</ref> בשנת 2017, הארכיבישוף של מינכן ופרייזינג, יזם את השלב הראשון בתהליך להפיכתו של גראף למבורך.<ref>[https://www.katholisch.de/aktuelles/aktuelle-artikel/erzbistum-pruft-seligsprechung-fur-ns-gegner-graf Erzbistum prüft Seligsprechung für NS-Gegner Graf]. website of the Erzbistum München, 27. Dezember 2017</ref><ref>Bahners, Patrick, [https://www.faz.net/aktuell/feuilleton/geburtstag-von-willi-graf-schweigen-bis-zum-tod-15369208.html Schweigen bis zum Tod], Frankfurter Allgemeine, 2 January 2018</ref>

=== בקולנוע ===
את דמותו של גראף גילם מקסימיליאן ברוקנר בסרט סופי שול - הימים האחרונים.

==לקריאה נוספת==
* 

==קישורים חיצוניים==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת בון
קטגוריה:הוורד הלבן
קטגוריה:מורשעים בדין בגרמניה הנאצית
קטגוריה:רופאים צבאיים גרמנים
קטגוריה:אוניברסיטת מינכן
קטגוריה:מתנגדים לנאצים שהוצאו להורג
קטגוריה:גרמנים שנולדו ב-1918
קטגוריה:גרמנים שנפטרו ב-1943